Diari Oficial de la Generalitat Valenciana


Sumari del DOGV 2291, del 17-06-1994 (1994/831718)

ACORD de 24 de maig de 1994, del Govern Valencià, pel qual es classifiquen en classe primera els llocs de secretaria i intervenció de l'Ajuntament de Picassent (València) i es crea el lloc de tresoreria.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2291

Data del DOGV
:   17-06-1994

Secció del DOGV
:   ALTRES DISPOSICIONS

Número del document
:   1994/831718


Data del document
:   24-05-1994

Organisme emissor
:   Conselleria d'Administració Pública

Tipus de document
:   Acord

ACORD de 24 de maig de 1994, del Govern Valencià, pel qual es classifiquen en classe primera els llocs de secretaria i intervenció de l'Ajuntament de Picassent (Valencia) i es crea el lloc de tresoreria. [94/4095]  
El Govern Valencià, en la reunió del dia 24 de maig de 1994, adoptà l'acord següent:  
L'Ajuntament de Picassent, en sessió plenària del dia 22 de desembre de 1993, va acordar de sol·licitar la classificació dels llocs de treball de secretaria i intervenció, reservats a funcionaris amb habilitació de caràcter nacional, en classe primera.  
Perquè aquests llocs reservats siguen classificats en classe superior, l'article 7 del Reial Decret 731/1993, de 14 de maig, exigeix que en el municipi concórreguen una sèrie de circumstàncies o requisits, que en el cas de Picassent queden suficientment acreditats en l'expedient.  
Cal considerar, d'altra banda, que segons el que disposa l'article 2 de l'esmentat reial decret, la classificació de la secretaria en classe primera comportarà la creació del lloc de tresoreria, reservat a funcionari amb habilitació de caràcter nacional, sense perjudici de l'excepció prevista per a aquest darrer lloc, en la disposició addicional tercera del Reial Decret 731/1993.  
La Llei 22/1993, de 29 de desembre, de Mesures Fiscals, de Reforma del Règim Jurídic de la Funció Pública i de la Protecció per la Desocupació, atribueix a les comunitats autònomes la competència d'execució, en el marc de la legislació bàsica de l'Estat, sobre classificació de llocs, nomenaments provisionals, comissions de servei, acumulacions i permutes, dels funcionaris d'administració local amb habilitació de caràcter nacional, en els respectius àmbits territorials.  
La Llei 5/1983, de 30 de desembre, de Govern Valencià, en l'article 25 disposa que correspon al Govern Valencià l'exercici de les competències estatutàries i legals de caràcter executiu i reglamentari que s'atribuesquen a la Generalitat Valenciana i no estiguen expressament atribuïdes a altres òrgans o institucions d'aquesta.  
Per tot això, a proposta del conseller d'Administració Pública, el Govern Valencià  
ACORDA:  
Classificar els llocs de secretaria i intervenció de l'Ajuntament de Picassent en classe primera.  
Crear a l'Ajuntament de Picassent el lloc de tresoreria, reservat a funcionari amb habilitació de caràcter nacional, sense perjudici del que preveu la disposició addicional tercera del Reial Decret 731/1993.  
Les persones interessades podran interposar contra aquest acord, que posa fi a la via administrativa, després de la comunicació prèvia al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 24 de maig de 1994.  
El conseller secretari del Govern Valencià,  
LUIS BERENGUER FUSTER